ईद मिलादुन्नबी का जुलूस धूमधाम से निकाला
धरियावद। ईदिमलादुन्नबी के जुलूस में शामिल मुस्लिम समाज के लोग।
भास्कर न्यूज। धरियावद
मुस्लिमसमुदाय ने गुरुवार को नगर में ईद मिलादुन्नबी धूमधाम से मनाई। इस दौरान नगर में जुलूस निकाला गया। यह नगर के प्रमुख मार्गों से होते हुए पीर बादशाह बड़ वाले बाबा की दरगाह पर पहुंचा, जहां समाज के वरिष्ठ पंचों ने बाबा साहेब को चादर पेश की और देश में अमन चैन की इबादत की। जुलूस में बच्चों से लेकर बड़े-बुजुर्गों महिलाओं ने भी भाग लिया। इस दौरान तहसीलदार शान्तिलाल जैन, पुलिस उपाधीक्षक मोतीलाल मीणा, थानाधिकारी किरेन्द्रसिंह भी मौजूद थे। जुलूस के दौरान जगह-जगह मिनी हैंडतोप से फूलों की बरसात की गई। कई मोहल्लों में जुलूस का भव्य स्वागत हुआ। जगह-जगह तोरण द्वार लगाए गए थे और मस्जिदों को सजाया गया था। जुलूस में सबसे आगे डीजे बैंडबाजे की धुन पर थिरक रहे युवाओं में काफी जोश था। उनके पीछे काबा की मिनार एवं मक्का मदीना की झांकी सुसज्जित होकर भाईचारे का पैगाम देती हुई जुलूस की शानोशौकत बढ़ा रही थी।
अंजुमनजनरल कमेटी ने निकाला जुलूस : अंजुमनजनरल कमेटी ने प्रात: 10 बजे पठाना मोहल्ले से ईद मिलादुन्नबी का जुलूस निकाला। यह मेघवाल बस्ती, बस स्टैंड, रावला चौक, कबूतरखाना, नसिया मंदिर, प्रतापगढ़ रोड़ से होते हुए पीर बादशाह बड वाले बाबा की दरगाह पर पहुंचा। वहां चादर शरीफ पेश की गई।
छोटीसादड़ी।उपखंडमुख्यालय आस-पास के अंबावली, रातीरुंडी, पिथलवड़ी, कारुंडा, नाराणी आदि गांवों में ईद मिलादुन्नबी धूमधाम से मनाई गई। छोटीसादड़ी में मुस्लिम समाज ने जुलूस निकाला। जुलूस का नगर में विभिन्न सामाजिक संगठनों जनप्रतिनिधियों ने स्वागत किया। इस अवसर पर अंजुमन मिल्लते इस्लामिया कमेटी के तत्वावधान में बाहरी जामा मस्जिद से जुलूस निकाला गया। जुलूस बडीसादड़ी दरवाजा से प्रारंभ होकर पठान मोहल्ला, सेठजी की हवेली, सदर बाजार, अंदरूनी मस्जिद, नृसिंह मंदिर होता हुआ नीमच दरवाजा, गांधी चौराहा, अन्नपूर्णा माता मंदिर, प्रताप चौक, कलाली मोहल्ला होते मुराद अली बाबा की दरगाह पर पहुंच कर समाप्त हुआ। जहां बाहरी मस्जिद के मौलाना अब्दुल रज्जाक अंदरुनी मस्जिद के मौलाना असरुद्धीन ने तकरीर की। जुलूस में सबसे आगे घोड़ों पर सवार नन्हे बच्चे युवा, बैंडबाजों पर बजते नातिया कलाम, बच्चे युवा अपने हाथों में नबी का झंडा लिए चल रहे थे। युवा नबी की याद में डीजे के साथ तराने गुनगुनाते इसके बाद समाजजन चल रहे थे। जुलूस में विभिन्न स्थानों पर शामिल बच्चों बड़ों को फल, बिस्किट, शरबत आदि बांटे गए। इस दौरान जुलूस में अंदरुनी मस्जिद सदर डाॅ जुल्फिकार मंसूरी, सेक्रेट्री, शब्बीर मंसूरी, खलील भाई, बाहरी मस्जिद के सदर हमीदुल्ला खान, पूर्व सदर मुन्ना खान, सेक्रेट्री शहीदभाई आदि समाजजन साथ चल रहे थे।
जगह-जगहकिया स्वागत : सदरबाजार में फ्रैंड्स क्लब, पूर्व सुरेंद्र कुमार तंबोली आदि ने दोनों मस्जिदों के मौलाना का माला पहनाकर स्वागत किया। साथ ही कोल्ड ड्रिंक्स की व्यवस्था की।
पारसोला।कस्बेकी दोनों मस्जिदों को रोशनी से सजाया गया। जगह-जगह तोरणद्वार झंडियां बांधी गई। बैंड बाजे की धुन के साथ जुलूस निकाला गया। जुलूस बस स्टैंड मस्जिद से विद्यालय भवन, वन नाका, मांडवी चौराहा होता हुआ नई मस्जिद पहुंचा, जहां सभी ने एक साथ नमाज अदा की। जुलूस में समुदाय के सभी लोगो ने सफेद रंग की पोशाक पहनकर हाथों मे झंडे लिए चल रहे थे। अमीर मोहम्मद, हाजी यूसुफ, अनवर खान, अहमदनूर पिंजारा, रफीक मोहम्मद, सलीम खान आदि मौजूद थे।
bho_Deva bho_Deva bho_Deva hin_Deva hin_Deva hin_Deva hin_Deva hin_Deva